ભારતીય ક્રિકેટને અત્યાર સુધીમાં મળેલા મહાનતમ ક્રિકેટરોમાં રાહુલ દ્રવિડની પણ ગણના કરવામાં આવે છે, પણ ખેલાડી તરીકેની કારકિર્દીમાં વર્લ્ડ કપ કાયમ એમને હાથતાળી આપતો રહ્યો હતો. છેવટે, કોચ તરીકેની જવાબદારીએ એમની તે ઈચ્છા પૂરી કરી બતાવી. ભારતના અન્ડર-19 ક્રિકેટરો ન્યૂ ઝીલેન્ડમાં રમાઈ ગયેલી વર્લ્ડ કપ સ્પર્ધામાં ચેમ્પિયન બન્યા અને દ્રવિડના હાથમાં અંતે વર્લ્ડ કપ ટ્રોફી આવી.